Yella diγen, amsawal, mi ara yuγal γer yizri, ur d-yettawi ara kan γef yiwudam d wayen i sen-yezrin . Nezmer ad d-nini belli amsawal ixeddem amgired gar tudert neγ liḥala n zik d tura, akken i t-id-sbegnen yimedyaten-agi: « At zik smeckuklen afexxar yerrẓen, ttciddin-t s ttelqa n yileẓwi. At tura, ulac asmeckukel, afexxar yefurrmen kan ḍegger-it »(sb. 90) « Di tmurt-nneγ zik-nni daγen γas ur ttxalaḍen ara, zik-zik ad jewǧen. Tura ur jewwǧen, ur ttxalaḍen ! daymi i sen-yewweḍ uzrem s aqerru ikcem-asen gar yiẓuran, yuγal-asen d tidderwect »( sb .137)